tomron87/hebrew-wikipedia-sentences-corpus huggingface dataset:
משתנה תלוי ומשתנה בלתי תלוי הם מושגי יסוד בסטטיסטיקה, במתמטיקה ובשיטות מחקר מדעיות, המתארים את הקשרים והזיקות בין מאפיינים או תופעות הנמדדים במסגרת מחקר אמפירי.
המשתנה הבלתי תלוי (המכונה לעיתים "משתנה מסביר") הוא המאפיין שחוקרים מניחים כי הוא הגורם או המשפיע על תופעה מסוימת, בעוד המשתנה התלוי (המכונה "משתנה תגובה" או "תוצאה") הוא המאפיין שנמדד כדי לבחון את השפעת המשתנה הבלתי תלוי עליו.
הבחנה זו עומדת בלב התכנון של מחקרים ניסויים ומתאמיים, שכן היא מאפשרת לבחון השערות לגבי קשרים סיבתיים או סטטיסטיים בין משתנים.
בניתוח סטטיסטי ובמחקר מדעי, נהוג להבחין בין שני סוגי המשתנים המרכזיים:
משתנה בלתי תלוי (Independent Variable): זהו המשתנה שערכיו נבחרים או נקבעים על ידי החוקר, או כאלו שקיימים באופן טבעי ואינם תלויים בהתנהגות המשתתף בניסוי.
בניסוי מבוקר, החוקר מבצע מניפולציה על משתנה זה כדי לבחון כיצד שינויים בו גורמים לשינויים במשתנה אחר.
בסטטיסטיקה, כאשר רוצים להדגיש כי מדובר במשתנה אקראי, נהוג לסמנו באות גדולה (למשל, ).
משתנה תלוי (Dependent Variable): זהו המשתנה שאותו החוקר מודד ומצפה שישתנה כתוצאה מהשפעת המשתנה הבלתי תלוי.
ערכיו של משתנה זה נחשבים כנתונים (Data) המופקים מהמחקר, והם תלויים בשינויים שבוצעו במשתנה הבלתי תלוי או במאפייני המשתתפים.
נהוג לסמן משתנה זה באות .
מבחינה מתמטית, המשתנה התלוי הוא פונקציה של המשתנה הבלתי תלוי.
במודלים של רגרסיה, המטרה היא לתאר כיצד הממוצע של המשתנה התלוי משתנה בהתאם לרמות השונות של המשתנה או המשתנים הבלתי תלויים.
האופן שבו מודדים את המשתנים התלויים והבלתי תלויים קובע את סוג הניתוח הסטטיסטי שניתן לבצע.
המדידה מחלקת את המשתנים לשני סוגים עיקריים:
משתנה כמותי (Quantitative Variable): משתנה המקבל ערכים מספריים המייצגים כמות, כגון גיל, הכנסה שנתית או מספר ילדים במשפחה.
משתנים אלו יכולים להיות בדידים (בעלי מספר מוגבל של ערכים, כמו מספר משתתפים בחדר) או רציפים (בעלי מספר אינסופי של ערכים תאורטיים בין כל שתי נקודות, כמו זמן או משקל).
משתנה קטגורי/איכותי (Categorical/Qualitative Variable): משתנה שסולם המדידה שלו מורכב מקבוצה של קטגוריות, כגון אידאולוגיה פוליטית (ליברלי, שמרני), או מגדר.
ב-1946 סטנלי סמית' סטיבנס הציע לסווג את המשתנים לארבעה סולמות מדידה עיקריים:
סולם שמי (Nominal): סיווג לקטגוריות ללא סדר היררכי (למשל, השתייכות דתית או צבע עיניים).
סולם סדר (Ordinal): קטגוריות בעלות סדר טבעי, אך ללא מרחק שווה ביניהן (למשל, רמת אושר: "לא מאושר", "מאושר למדי", "מאושר מאוד").
סולם רווח (Interval): סולם מספרי שבו המרחקים בין הערכים שווים, אך נקודת האפס היא שרירותית (למשל, טמפרטורה בצלזיוס).
סולם יחס (Ratio): סולם רווח בעל נקודת אפס אמיתית המייצגת העדר תכונה (למשל, משקל, זמן תגובה או הכנסה).
קשרים סיבתיים לעומת קשרים מתאמיים
הבחנה מרכזית במחקר היא בין היכולת להוכיח סיבתיות לבין זיהוי מתאם (Correlation).
קשר סיבתי (Causal Relationship): קשר שבו שינוי במשתנה הבלתי תלוי גורם באופן ישיר או עקיף לשינוי במשתנה התלוי.
כדי לבסס קשר סיבתי, על החוקר להוכיח קדימות בזמן (הסיבה קדמה לתוצאה) ולשלול הסברים חלופיים.
קשר מתאמי (Correlational Relationship): מצב שבו שני משתנים משתנים יחד (משתנים במשותף - Covary), אך לא הוכח שאחד מהם גורם לשני.
קיימות שתי בעיות עיקריות המונעות הסקת סיבתיות מנתונים מתאמיים:
בעיית המשתנה השלישי: ייתכן שמשתנה שלישי, שלא נמדד, משפיע על שני המשתנים ויוצר את המתאם ביניהם.
בעיית הכיווניות: במחקר מתאמי קשה לקבוע איזה משתנה הוא הגורם ואיזה הוא התוצאה (למשל, האם צפייה בטלוויזיה גורמת לאגרסיביות או שאנשים אגרסיביים נוטים לצפות יותר בטלוויזיה).
מעבר למערכת הבסיסית של משתנה תלוי ובלתי תלוי, קיימים משתנים נוספים המשפיעים על הקשר ביניהם:
משתנה מתווך (Mediating Variable): משתנה העומד בשרשרת הסיבתית בין המשתנה הבלתי תלוי לתלוי.
הוא מסביר כיצד או מדוע הקשר מתקיים (למשל, השכלה משפיעה על הכנסה דרך המשתנה המתווך של סוג העבודה).
משתנה ממתן (Moderating Variable): משתנה המשנה את הכיוון או את עוצמת הקשר בין המשתנה הבלתי תלוי לתלוי.
הוא מגדיר את התנאים שבהם הקשר מתקיים (למשל, השפעת שיטת לימוד עשויה להשתנות בהתאם למגדר התלמיד).
משתנה מתערב/מבלבל (Confounding Variable): משתנה שקשור הן למשתנה הבלתי תלוי והן למשתנה התלוי, ועלול ליצור קשר מזויף ביניהם או להסוות קשר קיים.
משתנה עזר (Covariate): משתנה כמותי שנמדד יחד עם המשתנה התלוי כדי להפחית את שונות הטעות בבדיקות סטטיסטיות.
התפקיד של המשתנים משתנה בהתאם לאסטרטגיית המחקר:
בניסוי, החוקר יוצר שינוי יזום במשתנה הבלתי תלוי (מניפולציה) ובודק את התגובה במשתנה התלוי.
החוזק המרכזי של גישה זו הוא היכולת לבסס קשר סיבתי בזכות שליטה במשתנים חיצוניים והקצאה אקראית של משתתפים לקבוצות ניסוי וביקורת.
במחקר זה החוקר מודד את המשתנים כפי שהם מופיעים במציאות ללא התערבות.
במקרה זה, המשתנה הבלתי תלוי מכונה לעיתים משתנה מנבא (Predictor Variable) והמשתנה התלוי מכונה משתנה קריטריון (Criterion Variable).
בניגוד למחקר כמותי, מחקר איכותני מתמקד לעיתים קרובות בתופעה מרכזית (Central Phenomenon) בודדת במקום בקשרים בין משתנים מוגדרים מראש, מתוך מטרה להבין את המשמעות שאנשים מייחסים לחוויותיהם.
מודלים סטטיסטיים לניתוח הקשר בין משתנים
קיימות מספר שיטות סטטיסטיות נפוצות לבחינת היחסים בין המשתנה התלוי לבלתי תלוי:
רגרסיה ליניארית: משמשת לחיזוי משתנה תלוי כמותי על בסיס משתנה בלתי תלוי אחד (רגרסיה פשוטה) או יותר (רגרסיה מרובה).
המודל יוצר משוואה שבה המשתנה התלוי () שווה למכפלת המשתנה הבלתי תלוי () בשיפוע () בתוספת קבוע (נקודת חיתוך - ) וטעות (): .
ניתוח שונות (ANOVA): משמש לבחינת הבדלים בממוצעי המשתנה התלוי בין קבוצות המוגדרות על ידי משתנה בלתי תלוי קטגורי (למשל, השפעת סוג תרופה על רמת כאב).
רגרסיה לוגיסטית: משמשת כאשר המשתנה התלוי הוא קטגורי/בדידי (למשל, "עבר"/"נכשל" או "חי"/"מת").
במודל זה, הקשר מתואר באמצעות שינוי בהסתברות (Log-odds) להתרחשות מאורע מסוים.
מודלים ליניאריים כלליים (GLM): מסגרת סטטיסטית רחבה המאחדת מודלים שונים (כמו רגרסיה ו-ANOVA) ומאפשרת לקשר בין רכיב אקראי (המשתנה התלוי) לבין מנבא ליניארי באמצעות "פונקציית קישור" (Link Function).
חוקרים חייבים לתת את הדעת על איכות המדידה של המשתנים ועל איומים אפשריים על מסקנות המחקר:
מהימנות (Reliability): היכולת של המדד לספק תוצאות עקביות במדידות חוזרות.
תוקף פנימי (Internal Validity): המידה שבה ניתן לקבוע בוודאות כי המשתנה הבלתי תלוי הוא זה שגרם לשינוי במשתנה התלוי.
איומים עליו כוללים השפעות של היסטוריה, בשילה, והטיית ברירה.
תוקף חיצוני (External Validity): המידה שבה ניתן להכליל את הממצאים על אוכלוסיות, מצבים וזמנים אחרים.
שונות טעות (Error Variance): שונות בערכי המשתנה התלוי הנובעת מגורמים שאינם המשתנה הבלתי תלוי (כגון הבדלים אישיים בין המשתתפים או טעויות מדידה).
מתיו ארנולד היה משורר ומבקר תרבות אנגלי, שעבד כמפקח על בתי ספר.
הוא היה בנו של תומאס ארנולד, מנהלו של בית הספר רוגבי.
ארנולד נחשב ל"אבי הביקורת המודרנית" לא מעט בזכותו של ת"ס אליוט.
האחרון ראה בו מבקר דגול ואימץ את האסתטיקה האובייקטיביסטית של ארנולד הן בכתיבתו הספרותית והן בביקורת.
אליוט אף פיתח בהשראתו את המושג תואם אובייקטיבי (Objective Correlative) במאמרו "המלט ובעיותיו", שבו ביקר את הרומנטיקה הוויקטוריאנית וקרא לאובייקטיביזציה של הרגש במקום דיבור מופשט עליו.
מתיו ארנולד למד ברוגבי ואז המשיך לבייליול קולג', אוקספורד.
הוא כתב את שירתו הידועה ביותר לפני גיל ארבעים, ואז פנה לביקורת תרבות וספרות.
שירו מ־1867, "חוף דובר", הרצוף נוסטלגיה לאמונה הדתית שעוברת מן העולם המתחלן, הוא אחת היצירות הראשונות שמתארות את התחושה המודרנית הזו.
בהקדמה מפורסמת למבחר משיריו של ויליאם וורדסוורת', ארנולד זיהה את עצמו, באופן מעט אירוני, כ"וורדסוורת'י".
ההשפעה של וורדסוורת', ברעיונות ובמעשים, בולטת ביצירתו הטובה ביותר של ארנולד.
ארנולד המשיך מביקורת ספרות לביקורת כללית יותר של רוח התקופה.
בין 1867 ל־1869 כתב את "תרבות ואנרכיה" בו הטמיע את המונח הגרמני "פיליסטר" לתיאור חלק מהאוכלוסייה הוויקטוריאנית כ"פיליסטינים" - על שם הפלשתים, מילה שפירושה אנשים צרי מוחין, חסרי השכלה רחבה וראיית תרבות כוללת.
קליפורד סמית' , המוכר יותר בשם הבמה שלו מת'וד מן.
הוא ראפר, זמר היפ הופ, מפיק מוזיקלי, שחקן, חבר בלהקת הוו טאנג קלאן וחלק מהצמד רדמן ומת'וד מן.
מת'וד מן זכה בפרס גראמי ב-1996 בקטגוריית ביצוע הראפ הטוב ביותר עם השיר You're all I Need לצד מרי ג'יי בלייג'.
הוא נולד בסטטן איילנד, ניו יורק בשם קליפורד סמית', ואת כינויו לקח מהסרט "המתאגרף הצעיר וחסר הפחד" ("The fearless young boxer") בו הדמות הראשית נקראה מת'וד מן (מלשון מתודה).
מת'וד הוא אף ביטוי סלנג ידוע בסטטן איילנד לסם המריחואנה.
מת'וד מן, הידוע גם בכינוייו האחרים כג'וני בלייז (Johnny blaze), "ריאת הברזל" (The iron lung), "לונג ג'ון סילבר" (The long jhon silver), או "הוט ניקסון" (Hot nixon), גדל בסטטן איילנד שבניו יורק לאבא עבריין מלונג איילנד ואמא מסטטן איילנד, שם הכיר את חברי להקת הוו טאנג קלאן והפך לחלק ממנה.
הוא נשר מהתיכון והחל להשתמש ולמכור סמים בגיל צעיר.
פריצתו המקצועית הגיעה רק עם הפיכתו לכוכב הראשי של הלהקה.
כיום מתגורר מת'וד מן בסטטן איילנד, הוא נשוי ויש לו שלושה ילדים מאשתו.
מת'וד מן היה חבר הלהקה הבולט בוו טאנג קלאן עת פרצה הלהקה לתודעת הקהל.
באלבום הבכורה של הלהקה, אנטר דה וו טאנג 36 צ'יימברס (Enter the wu tang 36 chambers) הופיע שיר סולו אותו ביצע מת'וד מן והקרוי גם על שמו (M.E.T.H.O.D Man).
רק לו ולג'יזה יש קטעי סולו באלבום.
על פי החוזה של חברי הוו טאנג קלאן, רשאים חברי הלהקה לחתום עם איזו חברת תקליטים שהם חפצים על חוזה לאלבום סולו.
מת'וד מן חתם בלייבל הגדול בתעשייה דף ג'אם והוציא את האלבום טיקאל (Tical) ב-15 בנובמבר 1994. האלבום כולו הופק על ידי ריזה מהוו טאנג.
המילה "טיקאל" היא מילה שמת'וד מן המציא וככל הנראה פירושה הוא עישון סמים.
האלבום נחל הצלחה רבה והגיע למעמד של פלטינה.
הסינגל All I Need מתוכו זכה בגראמי לשנת 1996. באותה תקופה החל מת'וד מן לקבל מעמד של כוכב וזכה להתארח באלבומו הכפול של טופאק All Eyez on Me, כמו כן היה האמן היחיד שזכה להתארח באלבום הבכורה של הנוטוריוס בי.
לאור הצלחתו הגדולה של אלבומם השני של הוו טאנג קלאן, וו טאנג פוראבר (Wu tang forever) שיצא ב-3 ביוני 1997, החליט מת'וד מן למנף את ההצלחה והוציא ב-17 בנובמבר 1998 את אלבומו השני "טיקאל 2000: ג'אדג'מנט דיי" (יום הדין).
האלבום הגיע למקום השני במכירות במצעד הבילבורד ולמעמד של אלבום פלטינה.
האלבום הושפע מאוד מחזונות אפוקליפטים על המילניום.
באלבום התארחו חבריו לוו טאנג קלאן וכן גם רדמן.
בנוסף, מתארחים באלבום כריס רוק, דונלד טראמפ, ג'נט ג'קסון, ליסה לפט איי לופז ועוד.
בין אלבומו השני לשלישי, השתתף מת'וד מן בשני אלבומים של הוו טאנג קלאן (דה דאבל-יו ו-איירון פלאג) שיצאו בסמיכות קרובה יחסית, וכן באלבום משותף לו ולראפר רדמן מניו ג'רזי שנקרא בלאקאאוט (Blackout).
ב-18 במאי 2004, הוציא מת'וד מן את "טיקאל 0:דה פריקוואל" (Prequel- קטע ספרותי או דרמטי שעלילתו קודמת לזו של יצירה אחרת).
האלבום נחל הצלחה מסחרית, הגיע למעמד פלטינה וכן היה במקום השני במצעד המכירות של הבילבורד.
למרות הצלחתו המסחרית לדעת מעריצים שונים האלבום נטה יותר מדי לכיוון המיינסטרים ואבדה בו נטייתו היחסית של מת'וד מן להארדקור היפ הופ וחיספוס.
כך למשל נטלו חלק באלבום אמני מיינסטרים מוכרים כגון מיסי אליוט וסנופ דוג.
בניגוד לשני האלבומים הקודמים שהופקו בעיקרם על ידי ריזה ומפיקים מהוו טאנג קילר ביז (Wu tang killer beez), הופק האלבום הנוכחי בידי מפיקים רבים למדי, דבר שגרם לו להישמע "פופי" יותר מקודמיו.
אחד מהמפיקים באלבום, פאף דדי, הואשם אחר כך בידי מת'וד מן בתוצאה הסופית של האלבום, שלא הייתה לרוחו.
מהאלבום יצא סינגל מצליח אחד בלבד בשם וואטס' הפנינין (What's Happenin') עם באסטה ריימס.
ב-29 באוגוסט 2006, הוציא מת'וד מן את אלבומו הרביעי "4:21 דה דיי אפטר" (The day after - היום שאחרי).
האלבום, כשל מסחרית בהשוואה לקודמיו והיה אלבומו הראשון של מת'וד מן שלא זכה להיכלל בחמישייה הפותחת של מצעד הבילבורד.
למרות כישלונו המסחרי זכה האלבום לביקורות חיוביות מידי מעריציו של האמן ומידי מבקרי המוזיקה, שכן נראה שמת'וד מן שב לעשות הארדקור היפ-הופ.
על פי מת'וד מן, שם האלבום נובע מכך שה-20 ל-4 (אפריל) הוא יום המריחואנה הבינלאומי וביום שלאחריו, רואים דברים באופן ברור יותר.
באוגוסט 2007 הודיע מת'וד מן על עבודה על אלבום חדש שיקרא "קריסטל מת'וד" (Crystal method).
בשנת 2022 שיחק בדרמה המוזיקלית "כוכבת עולה" (אנ') בבימויה של סאנה ליית'ן (אנ') המבוסס על רומן באותו שם מ-2019.
מת'וד מן לקח חלק בכל אלבומי הוו טאנג קלאן.
הוא נחשב לכוכבה הגדול של הלהקה ומבין חברי ההרכב זכה להצלחה האישית הרבה ביותר.
באלבום הבכורה של הלהקה יש סינגל על שמו (M.E.T.H.O.D Man).
הסינגל דורג על ידי מגזין הסורס לאחד מ-100 שירי ההיפ הופ הגדולים בכל הזמנים.
מת'וד נהג להתבטא בפומבי כנגד מנהליה החדשים של ההרכב, אולי גרנט ומיטשל דיגס.
לדעתו, השניים מסחרו את הלהקה ופגמו בצביונה המחתרתי בפעולות כמו השקת קו הלבשה של הלהקה שכונה " וו וור" (Wu wear).
מת'וד הכיר את הראפר רדמן מאז שהיו ילדים (למרות שרדמן במקור מניו ג'רזי) והיכרות מחודשת ביניהם נעשתה במקרה באולפן של טופאק בשנת 1995. שניהם חתומים בחברת התקליטים דף ג'אם.
שיתוף הפעולה המקצועי הראשון בין השניים נעשה בהקלטת הסינגל האו היי (How high- כמה גבוה/מסטול).
הצמד השתתף יחד עם זמר הראפ יחד עם DMX בסיבוב הופעותיו של ג'יי זי, "הרד נוק לייף" (Hard Knock Life Tour), ובמהלך תקופה זו המשיך להקליט עד להוצאת האלבום בלאק-אאוט (Blackout) ב-28 בספטמבר 1999, אף הוא הגיע למעמד פלטינה.
שיתוף הפעולה בין השניים נמשך בסרט בכיכובם, "קיץ אחד של סוטול" (How high) שזכה לאהדת מעריצי הצמד.
בשנת 2009 יצא אלבום שני לצמד תחת השם "בלאק-אאוט 2".
לצמד הייתה אף סדרת טלוויזיה ברשת פוקס בשם מת'וד ורד.
הסדרה לא זכתה להצלחה רבה ושני כוכביה הודו כי לא היו מרוצים מעריכתה ומהתוצאה הסופית על המסך.
בנובמבר 2024, פורסם כי מת'וד מן יצטרף ככוכב אורח לעונה השנייה של הסדרה "פוקר פייס" ב-Peacock.
מת'וד ורד- סדרת טלוויזיה בכיכובם של רדמן ומת'וד מן שירדה לאחר עונה אחת.
הסמויה- גילם דמות בשם "ציז" שהופיעה בשלושה-עשר פרקים.
אוז- גילם דמות בשם "טאג" שהופיעה בארבעה פרקים.
חוק וסדר- הופיע בפרק אחד.
CSI- גילם דמות למשך שלושה פרקים.
בוסטון פאבליק-הופעת אורח לפרק אחד.
אזור הדמדומים -הופעת אורח לפרק אחד.
מד טי.וי-הופעת אורח לפרק אחד.
לוק קייג'-הופעת אורח לפרק אחד (2016)
מון גירל ושדינוזאור (2023) - דיבוב
דה גרייט ווייט הייפ (1996) - עצמו
תיכון וולקנו (2001) - מר מה (סרט קוריאני; דיבוב באנגלית)
כשדריי פגש את סידני (2002) - עצמו
שכונת האימה של סנופ דוג (2006) - עצמו
פגוש את הספרטנים (2008) - פרסיאן אמיסרי
חוטאים וקדושים (2010) - וואדו
עונה של אהבה (2014, סרט טלוויזיה) - רוב הגדול
קיץ בסטטן איילנד (2015) - קונקו
הפסקות (2016, סרט טלוויזיה) - דאריל ואן פאטן
Where's the Money (2017) - טראפ / מנהיג כנופיה
היו זמנים בסטטן איילנד (2019)
פשע הוליוודי (2022) - סוואג דוג
מת'יו ג'יימס "מאט" בלאמי הוא מוזיקאי אנגלי.
הידוע בעיקר כסולנה, רב נגן וכותב השירים של להקת הרוק הבריטית מיוז.
בלאמי נולד בקיימברידג' ועבר בגיל צעיר עם משפחתו לדבון.
אביו, ג'ורג' , היה חבר בלהקת הרוק הבריטית הטורנדוז .
אמו של בלאמי, מרילין, נולדה בבלפסט ועברה לאנגליה ב-1970, שם פגשה את ג'ורג' ובה נולדו מתיו ואחיו הגדול, פול.
בגיל 6, החל לנגן בפסנתר ובגיל 14, בגיטרה.
בתקופה זו פגש את דומיניק האוורד, לימים חברו ללהקה.
השניים היו חברים במספר להקות רוק בתקופת התיכון עד שפגשו את כריס וולסטנהולם, והקימו את מיוז.
בלאמי הקים את מיוז בדבון בשנת 1994 תחת השם "רוקט בייבי דולס" יחד עם כריס וולסטנהולם (גיטרה בס ושירת גיבוי) ודומיניק הווארד (תופים וכלי הקשה).
לאחר שהלהקה ניצחה בתחרות בית ספרית החליטו חבריה לשנות את שמה לשם מסחרי יותר, מיוז.
מיוז התקשתה להתבסס בשנותיה המוקדמות, אבל מאז זכתה להצלחה ברחבי העולם.
הלהקה משלבת סגנונות מוזיקה רבים כרוק כבד, רוק מתקדם, מוזיקה אלקטרונית ומוזיקה קלאסית.
היא ידועה בהופעותיה האנרגטיות והוויזואליות.
ב-2008, הוציאה הלהקה אלבום הופעה בשם HAARP.
רבים משירי הלהקה מאופיינים בהשקפות מהפכניות, בתאוריות קשר, תאולוגיה, מדע, עתידנות, מחשבים, והעל טבעי.
בין השפעותיו המוזיקליות של בלאמי ניתן למצוא את רייג' אגיינסט דה מאשין, גו גו דולס ורדיוהד.
לבלאמי קול טנור והוא נחשב לגיטריסט מוערך.
בשנת 2004 בחרו בו קוראי מגזין Total Guitar במקום ה-29 ברשימת "100 הגיטריסטים הטובים בכל הזמנים".
הריף של בלאמי מהשיר Plug in Baby דורג במקום ה-13 ברשימת "100 הריפים הטובים ביותר" של מגזין Total Guitar.
מגזין NME בחר בו במקום ה-14 ברשימת גיבורי הרוק של כל הזמנים, בכך עקף בלאמי את ג'ון לנון ובוב דילן.
בספטמבר 2007 הוכרז כגיבור הגיטרה במגזין Q.
ב-2008, קיבל יחד עם שאר חברי הלהקה מאוניברסיטת פלימות' תואר דוקטור של כבוד באמנות, על תרומתו למוזיקה.
בינואר 2010, הוכתר גיטריסט העשור על ידי מגזין Total Guitar והוכרז כ"ג'ימי הנדריקס של דורו".
בלאמי מופיע בספר השיאים של גינס 2010 כמי ששבר הכי הרבה גיטרות בסיבוב הופעות אחד - 140 גיטרות.
בלאמי כתב את השיר Soaked שמופיע באלבומו הראשון של אדם למברט.
השיר נכתב במקור לאלבום של מיוז, Black Holes and Revelations.
בלאמי מופיע כדמות שניתן לשחק בה במשחק גיטר הירו 5 ובנוסף מופיע שירה של הלהקה, Plug in Baby.
בלאמי משתמש בגיטרות הנבנות במיוחד בשבילו על ידי יו מנסון באקסטר, דבון.
בלאמי העלה את הבסיס לגיטרה ומנסון עזר לו ליישם זאת.
בשנים 2000–2009 היה מאורס לפסיכולוגית האיטלקייה גאיה פולוני.
באפריל 2010 החל לצאת בלאמי עם השחקנית האמריקאית-יהודייה קייט הדסון.
כשנה מאוחר יותר, נולד בנם, בינגהם.
בפברואר 2015, בלאמי החל לצאת עם הדוגמנית האמריקאית אל אוונס.
הם הודיעו על אירוסיהם בדצמבר 2017 ונישאו ב-10 באוגוסט 2019. בתם לאבלה, נולדה ביוני 2020.
בריידי היה צלם עיתונות אמריקאי.
נודע במיוחד בצילומיו ממלחמת האזרחים בארצות הברית ובדיוקנאות אישים בני התקופה.
תולדות חייו עד מלחמת האזרחים
בריידי נולד לזוג מהגרים מאירלנד במדינת ניו יורק ועבר לעיר ניו יורק כשהיה בן 16. בין 1841 ל-1844 למד צילום אצל צלם הדאגרוטיפ סמואל מורס.
הוא התמקד בצילום ידוענים ופוליטיקאים וב-1849 פתח סטודיו בוושינגטון הבירה בו צולמו והוצגו דיוקנאות דאגרוטיפ שצילם.
עם המצאת שיטת האמברוטייפ היה בריידי מראשוני הצלמים בשיטה.
ב-1850 הפיק את אלבום הגלריה שכלל צילומי אמריקאים מפורסמים, בהם דיוקנו של נשיאה השביעי של ארצות הברית, אנדרו ג'קסון (בריידי צילם 18 מתוך 19 נשיאי ארצות הברית מג'ון קווינסי אדמס ועד ויליאם מקינלי, למעט הנשיא התשיעי, ויליאם הנרי הריסון).
ב-1856 ביצע צעד חלוצי בתחום הפרסום.
מודעה לפרסום הסטודיו שלו, שהציב בעיתון ניו יורק הרלד התייחדה בשימוש בגופן (פונט, סוג וגודל אות) שונה משאר הכיתוב בעמוד ושאר המודעות, וזאת בניגוד למודעות עד אז שהודפסו כולן באותה אות כמו שאר המלל בדף.
ב-1859 הוצגה בארצות הברית שיטת הקארט דה ויזיט (שיטת צילום של פורטרטים מיניאטוריים שהודפסו על גבי גלויות קטנות ככרטיס ביקור) שפיתח אנדרה אדולף אז'ן דיסדרי בצרפת.
בריידי אימץ את השיטה והגלויות הקטנות הפכו פופולריות ביותר.
תפקידו ההיסטורי של בריידי היה בהחלטתו לתעד את אירועי המלחמה ישירות מקו החזית תוך שימוש בשיטת הקולודיון.
הוא לקח עמו צוות גדול של עוזרים שיצאו אל החזית במספר צוותים, לכל צוות סיפק בריידי קרון חדר חושך על חשבונו לצורך פיתוח בשדה.
כמה מהצלמים שהעסיק הפכו לשמות נודעים בתחום (בהם אלכסנדר גרדנר).
למרות הסיכון הפיזי והכלכלי והקשיים הטכניים דבק בריידי במשימה והביא צילומים ייחודיים.
הראשון שבהם היה תיעוד קרב בול ראן הראשון, בו כמעט ונפגע מירי אויב.
בנוסף לתיעוד בצילום ערך בריידי רשימות מפורטות ותיעד ברשימותיו את התפתחות הקרבות.
מאוחר יותר נעזרו היסטוריונים ברשימותיו ובצילומיו לשחזור הקרבות.
במרוצת המלחמה הפך בריידי יותר למתאם ומארגן מאשר צלם בעצמו וזאת בשל התדרדרות כושר הראייה שלו.
הוא נשאר בוושינגטון, דאג לצוותיו, קיבל מהם חומר ודאג לפרסומו בעיתונים.
באוקטובר 1862 הציג בוושינגטון תערוכת צילומים בשם "קרב אנטיאטם", התערוכה כללה תמונות רבות של גופות חיילים הרוגים באופן שהציג לראשונה באופן ריאליסטי ובוטה את אימי המלחמה לאזרחים בעורף.
במהלך המלחמה יצר הסטודיו של בריידי למעלה מ-10,000 לוחות נגטיב.
הוא הוציא מכיסו למעלה מ-100,000 דולר.
עם סוף המלחמה לא הייתה כל דרישה לצילומים.
הציבור לא חפץ לרכוש תמונות מהמלחמה וממשלת ארצות הברית סירבה אף היא לרכוש את האוסף, אף על פי שהקונגרס העניק לבריידי מענק בסף 25,000 דולר ב-1875, הוא נותר שקוע בחובות.
הוא הפך כמעט לעיוור, נאלץ למכור את הסטודיו ולאחר מות אשתו ב-1887 נותר בודד וחסר-כל.
הוא נפטר מסיבוכים של תאונת דרכים בה נפגע, בבית חולים למעוטי יכולת.
אחת הבעיות שניצבו בפני המצטלמים לצילומי פורטרט בעידן ראשית הצילום הייתה הצורך לעמוד במשך מספר דקות ללא תזוזה, עקב זמן החשיפה הארוך שנדרש.
המצולמים ביקשו להראות בתנוחה טבעית ועם זאת להשען על רהיט לא-מורגש.
כמענה לצורך זה המציא בריידי את "משען בריידי", רהיט מתכוונן ויציב היכול לשמש הן ככיסא והן כמשען מוגבה, ושניתן להסוותו בקלות ובמהירות.
מת'יו אייברי מודין הוא שחקן אמריקאי.
הוא התפרסם בזכות תפקידו בתור העיתונאי הצבאי "ג'וקר" בסרט "מטאל ג'אקט".
מודין נולד בעיר לומה לינדה שבמחוז סן ברנרדינו, קליפורניה שבארצות הברית.
הוא בנם של דולורס, מנהלת חשבונות ומארק אלכסנדר מודין, מנהל מופעי דרייב אין.
מודין עבר בין מקומות מגורים רבים במשך רוב ילדותו בשל עבודת אביו, ולמד במספר תיכונים, בהם גם התמקצע בתחום התיאטרון.
לאחר שצפה בעשיית המיוזיקל המצליח "אוליבר!", הוא החליט להפוך לשחקן.
את השראתו קיבל בעיקר מהופעתם של השחקנים רון מודי וג'ק ווילד, ששיחקו בתור ילדים בסרט.
לאחר שסיים את לימודיו באוניברסיטת בריגהאם יאנג, עבר לניו יורק כדי לפתח קריירת משחק.
בתחילה לא צלח וחזר לביתו.
כשחזר לניו יורק לניסיון שני, הוא הצליח יותר ועבד עם סטלה אדלר בסטודיו למשחק המפורסם שפתחה בעיר.
בשנת 1983 קיבל מודין את תפקידו הראשון והקטן בסרט "מותק זו את".
באותה שנה הוא פרץ את דרכו לתפקיד הראשי בדרמה הצבאית של רוברט אלטמן, "סטרימרס", וזיכה את מודין בפרס השחקן הטוב ביותר של פסטיבל ונציה.
בשנת 1984 מודין פרץ לתודעה באופן רשמי לצדו ניקולס קייג', בסרטו של אלן פארקר "בירדי", בו גילם את בירדי, הסובל מקשיים נפשיים עקב שירותו במלחמת וייטנאם.
כן שיחק לצידה של דיאן קיטון כשגילם את אחיו של האסיר הנידון למוות אד בידל (מל גיבסון) בדרמה "גברת סופל".
התפקיד המפורסם בקריירה שלו היה בדרמת המלחמה של סטנלי קובריק, "מטאל ג'אקט", בתור הכתב הצבאי טוראי ג'יימס דייוויס "ג'וקר".
בהמשך שיחק, ב-1988, לצידה של מישל פייפר בקומדיית הפשע של ג'ונתן דמי "נשואה למאפיה", בתור הסוכן הסמוי מייקל דאנוויי.
ב-1990 שיחק בסרט המלחמה הבריטי "ממפיס בל", בתור טייס מפציץ ה-B-17 מבצר מעופף קפטן דניס דירברון.
באותה שנה שיחק בסרט הפשע "במרומי הפסיפיק".
מודין היה מועמד לפרס גלובוס הזהב ולפרס אמי על הופעתו בהפקת הטלוויזיה של HBO, "והתזמורת ממשיכה לנגן", בדמותו של ד"ר דון פרנסיס.
הוא היה מועמד לפרס גלובוס זהב נוסף על תפקידו בסרט "מה שמע החירש".
ב-1993 הופיע בדרמה "תמונות קצרות", בתור ד"ר ווימאן, החווה בעיות בנישואים עם אשתו מריאן (ג'וליאן מור).
ב-1995 שיחק מודין בסרט ההרפתקאות הכושל "אי הפיראטים".
ב-1999 שיחק בדרמת הספורט "יום ראשון הגדול" בתפקיד רופא קבוצת הפוטבול "מיאמי שארקס", ד"ר אולי פאוורס.
ב-2003 שיחק במיני סדרה הקנדית "היטלר: עליית הרשע", בתפקיד העיתונאי הגרמני פריץ גרליך, המתנגד לאופי דרכיו של אדולף היטלר (רוברט קרלייל).
ב-2005 גילם בסרט האקשן "המשלח 2" את ג'פרסון בילינגס, אביו של הילד החטוף אותו מנסה למצוא פרנק מרטין (ג'ייסון סטיית'האם).
ב-2007 הופיע בעונה השלישית של הסדרה "העשב של השכן", בדמותו של יזם הנדל"ן סאליבן גורף.
בשנת 2012 שיחק בקומדיה "ילדה בתהליך" בכיכובה של אווה מנדז.
מאז שנת 2016 הוא מגלם את דמות הנבל ד"ר ברנר בסדרה "דברים מוזרים".
בשנת 2017 שיחק בסרט ההישרדות "47 מטר", בכיכובן של מנדי מור וקלייר הולט.
ושיחק בסרט האנתולוגיה, "תקופת השיא של ממזרים חסרי רגישות" בתפקיד תיאודור פוסטר, אביו של צ'רלי (ריקו רודריגז).
בשנת 2021 גילם את דמותו של סקוט שו, אביה של הדמות הראשית, בסרט "טעות בכיוון", סרט המהווה אתחול ל"טעות בכיוון" משנת 2003, והשביעי בסדרת הסרטים.
ב-1980 נישא מודין לקארידן ריברה, מלבישה ומאפרת.
לזוג שני ילדים והם מתגוררים בקליפורניה.
מודין ידוע כאקטיביסט למען איכות הסביבה, המעודד שימוש באופניים לצורך תחבורה יומיומית ואף עמד בראש ארגון המעודד שימוש באופניים ככלי תחבורה מרכזי.
הוא זכה להערכה על עבודתו בארגון על ידי מרכז האומנויות והחינוך הסביבתי, "סולר 1".
הוא התמודד פעמיים על תפקיד נשיא גילדת שחקני המסך, בשנים 2019 ובשנים 2021, ללא הצלחה.
מה שמע החירש (1997) – סרט טלוויזיה
Redeemer (2002) – סרט טלוויזיה
סקס ושקרים בעיר החטאים (2008) – סרט טלוויזיה
שמירה קפדנית (2019) – סרט טלוויזיה
מת'יו ויליאם גוד הוא שחקן קולנוע וטלוויזיה אנגלי, מוכר בזכות הופעותיו בסרטים "השומרים", "נקודת מפגש" ו"סינגל מן" ובסדרת הדרמה מבית רשת CBS, "האישה הטובה".
גוד נולד באקסטר שבדרום מערב אנגליה לאם, אחות ובמאית בתיאטרון חובבים ולאב, גאולוג.
לגוד אח ביולוגי, שני אחים למחצה ושתי אחיות למחצה.
גוד למד דרמה באוניברסיטת ברמינגהאם ולאחר מכן ב"אקדמיית וובר דוגלס" שבלונדון, כסטודנט למשחק הושפע רבות מהשחקן מייקל גמבון.
בשנת 2002, החל גוד את דרכו בסרט הטלוויזיה "Confessions of an Ugly Stepsister".
בשנת 2004, שיחק בתפקיד ראשי בקומדיה הרומנטית "חופשייה לאהבה" בתפקיד הסוכן החשאי בן קלדר, והתפרסם לראשונה בסרטו של וודי אלן "נקודת מפגש".
בתפקיד הפריצה שלו עבור אלן גילם גוד את טום יואיט, ארוסה העשיר וקל הדעת של נולה רייס (סקרלט ג'והנסון).
בסוף 2005 שיחק גוד בקומדיה הרומנטית הבריטית "קליק" בתור האק שארוסתו רייצ'ל מתאהבת בלוסי (לנה הידי), האחראית על סידור הפרחים בחתונה.
ב-2007 הופיע בסרט הפשע "המשקיף" וגילם את מנהיג כנופיית השודדים גארי ספרגו.
בשנת 2009 זכה גוד לפרסום עולמי בזכות תפקיד גדול שעשה בסרט גיבורי העל האפל "השומרים".
גוד זכה בתפקיד האדם החכם בעולם אדריאן וייט לאחר שג'וד לאו וטום קרוז ויתרו עליו עקב בעיות תקציביות.
גוד הופיע בנוסף בסרט הדרמה "סינגל מן" בתור ג'ים מאהבו האמריקאי הצעיר של הפרופסור הבריטי ג'ורג' פלקונר (קולין פירת').
ב-2010 שיחק בקומדיה "שנה מעוברת" בתפקיד דיקלאן או'קלאגן, שף אירי בו מתאהבת אנה בריידי (איימי אדמס) בעת טיולה באירלנד.
באותה שנה שיחק גם בסרט "צומת בחיים".
בשנת 2011, שיחק בתפקיד ראשי בסרט "איש בוער".
ב-2012, התארח בפרק בסדרה "שירת הציפורים".
ב-2013, הופיע בסרטים "סטוקר" לצידה של ניקול קידמן ו"בל", והתארח בפרק בסדרה "לרקוד על הקצה".
בשנת 2014 החל לשחק בסדרה האישה הטובה בדמותו של פין, והתארח בפרק בסדרה אחוזת דאונטון בדמות הנרי טלבוט.
הוא חזר לגלם את דמותו בעונה השישית והאחרונה של הסדרה.
באותה שנה הוא גילם את יו אלכסנדר בסרט "משחק החיקוי".
ב-2015, הופיע בסרט "לחץ" בדמותו של מיטשל.
בשנת 2017 שיחק בתפקיד אורח בעונה השנייה של סדרת הדרמה של נטפליקס "הכתר" את דמותו של אנתוני ארמסטרונג-ג'ונס, רוזן סנודן הראשון; ועבור תפקידו היה מועמד לפרס אמי לשחקן אורח מצטיין בסדרת דרמה.
משנת 2018 שיחק בסדרה "ליל המכשפות" על גילוין של מכשפות של רשת סקייפוקס בתור מת'יו דה-קליירמונט.
הסדרה חודשה לעונה שנייה שעלתה בשנת 2021 ולעונה שלישית שעלתה בשנת 2022.
בשנת 2021 שיחק את הקפטן מורטון בסרט "קינגס מן: ההתחלה"; הפרק השלישי בסדרת סרטי קינגסמן.
בשנת 2024 שיחק בתפקיד הראשי בסדרה "מחלקה Q" בהפקת נטפליקס.
משנת 2005, גוד נמצא במערכת יחסים עם סופי דיימוק.
הזוג נישא לאחר תשע שנות זוגיות בשנת 2014, והמשפחה מתגוררת בסארי, אנגליה.
תפקיד ראשי (עונה 6); 8 פרקים2016שורשיםד"ר וויליאם ווקרמיני-סדרה2017הכתראנתוני ארמסטרונג-ג'ונס, רוזן סנודן הראשון3 פרקים
מועמד פרס אמי לבידור בפריים טיים לשחקן אורח בסדרת דרמה (אנ') (2018)2018תעלומת האליבי החסרפיליפ דוראנטתפקיד ראשי; 3 פרקים2018-הווהליל המכשפותמת'יו קלרמוןתפקיד ראשי (3 עונות); 25 פרקים2022ההצעהרוברט אוונסמיני-סדרה2025מחלקה Q (אנ') קארל מורקתפקיד ראשי; 9 פרקים
מת'יו לין לילרד הוא שחקן ומדבב אמריקאי.
התפרסם ברחבי העולם בתפקיד שאגי רוג'רס בסרטים "סקובי-דו" ו"סקובי-דו 2: חופשי חופשי" ובתפקיד סטו מאקר בסרט האימה "צעקה".
לילארד נולד בלאנסינג בירת מישיגן וגדל בעיר טאסטאין, קליפורניה.
למד משחק בהאקדמיה האמריקאית לאמנויות הדרמה ובCircle in the Square Theatre School.
לאחר לימודי התיכון, הנחה לילארד את תוכנית הילדים "SK8-TV" שבערוץ ניקלודאון.
לילארד התגלה לראשונה בשנת 1994 בקומדיה השחורה של ג'ון ווטרס "אמא סדרתית" בתפקיד צ'יפ, בנה של עקרת הבית בוורלי סטופין (קת'לין טרנר).
בשנת 1995 הופיע לילארד לצד כוכבות קולנוע עולות בשנות ה-90 לדוגמת אנג'לינה ג'ולי במותחן "מרדף ממוחשב" בו שיחק בתפקיד ההאקר עמנואל גולדשטיין ודרו ברימור בדרמה "אהבה בלי גבולות".
ב-1996 התפרסם בעולם בסרט האימה המשפיע של וס קרייבן "צעקה" בתור תלמיד תיכון בשם סטוארט (סטו) מאקר, שמתגלה לקראת סוף הסרט כאחד הרוצחים יחד עם חברו שגם תלמיד תיכון בילי לומיס (שגולם על ידיי סקיט אולריץ').
ב-1998 זכה לילארד לביקורות משבחות על הופעתו בדרמת המוזיקה הקומית "פאנק בסולט לייק סיטי!" (אנ') בה שיחק בתפקיד הפאנקיסט סטבו.
באותה שנה שיחק גם בדרמת הספורט "ללא גבולות", בקומדיה "ללא הגיון" בתור הסטודנט טים לאפלור ובמותחן "עיקול המוות" (אנ').
ב-1999 הופיע בקומדיה המצליחה "יש לה את זה" בתור כוכב הריאלטי ברוק האדסון.
ב-2001 שיחק בסרט האימה "13 רוחות" בתור דניס ראפקין עוזרו של צייד הרוחות סיירוס קריטסוס (פ.
מוריי אברהם) ובדרמת הבייסבול הקומית "חיזורי קיץ" בתור בילי ברובייקר חברו לקבוצה של ראיין דאן (פרדי פרינז ג'וניור).
בשנת 2002 התפרסם לילארד ברחבי העולם בתפקיד שאגי רוג'רס בשובר הקופות "סקובי-דו", את התפקיד גילם גם כשנתיים לאחר מכן בסרט ההמשך "סקובי-דו 2: חופשי חופשי" שזכה גם כן להצלחה רבה.
בשנת 2004 הופיע בקומדיה "שיגעון בנהר" בתפקיד הראשי של ג'רי קונליין ובדרמה "שלוש בפארק" (אנ') בתור לוק חברו של גיבור העלילה מאט סיימון (ג'וש הארטנט).
בשנת 2007 השתתף בפנטזיית הפעולה "בשם המלך: אגדת המצור" בתפקיד דיוק פאלוו אחיינו של המלך קונרייד (ברט ריינולדס).
בשנת 2011 שיחק לילארד בדרמה ההוליוודית המצליחה "היורשים" בתפקיד בריאן ספיר, המאהב של אליזבת' אשתו הגוססת של עורך הדין מאט קינג (ג'ורג' קלוני).
בשנים האחרונות מדבב לילארד את דמותו של שאגי רוג'רס בסדרת האנימציה "סקובי-דו!
בשנת 2012 ביים והפיק את סרטו הראשון "ילד שמן שולט בעולם", בו גם שיחק בהשתתפותם של דילן ארנולד ולילי סימונס.
בשנת 2018 שיחק בקומדיית הפשע "Grace" לצד קייטי קסידי.
ב-26 באוגוסט 2000, לילארד נישא להת'ר הלם, ויש להם שלושה ילדים.
+שנהסרטתפקידהערות1991Ghoulies III: Ghoulies Go to Collegeבחור צעיר1994אמא סדרתיתצ'יפ סאטפין1995Animal Roomדאג ואן הוסןRide for Your Lifeנאשאהבה בלי גבולות (אנ')אריק ווברמרדף ממוחשבעמנואל גולדשטיין1996Tarantellaמאטצעקהסטו מאקר1998עיקול המוות (אנ')טים ג'קסוןללא הגיון (אנ')טים להפלורTelling Youאדם גינזברגללא גבולות (אנ')רוסקו דוויןפאנק בסולט לייק סיטי!
במאי2010סקובי-דו אברקדברה-דושאגי רוג'רסדיבובסקובי-דו ומחנה הפחדשאגי רוג'רסדיבוב2011סקובי-דו!
אגדת הפנטוזאורשאגי רוג'רסדיבובFrom the Headג'ימידיבובהיורשיםבריאן ספירThe Pool Boysרוג'ר2012סקובי-דו!
מוזיקת הערפדיםשאגי רוג'רסדיבובHome Run Showdownג'ואיבחזרה למשחקפיליפ סנדרסוןסקובי-דו על הגובהשאגי רוג'רסדיבובDeep Dark Canyonג'ק קוונוFat Kid Rules the Worldיועץ הדרכהגם במאי ומפיקDear DraculaגאסדיבובAbominable Christmasאלדיבוב2013סקובי-דו ומסכת הבז הכחולשאגי רוג'רסדיבובהרפתקאות סקובי דו: המפה המסתוריתשאגי רוג'רסדיבובסקובי-דו!
פחד במהשאגי רוג'רסדיבובNational Lampoon Presents Surf Partyמוני2014Matchמייקסקובי-דו ותעלומת רסלמניהשאגי רוג'רסדיבובAxel: The Biggest Little Heroליזרד קינגדיבובסקובי-דו!
פרנקנקריפישאגי רוג'רסדיבובUnder Wrapsפיטרדיבוב2015סקובי-דו ושגעון מפלצות הירחשאגי רוג'רסדיבובסקובי-דו וקיס: תעלומת רוקנרולשאגי רוג'רסדיבוב2016לגו סקובי דו: הוליווד הרדופהשאגי רוג'רסדיבובסקובי-דו וה-WWE: קללת שד המהירותשאגי רוג'רסדיבובSix LA Love Storiesאלן מקי2017סקובי-דו!
Spooky Gamesשאגי רוג'רסדיבוב; ספיישל טלוויזיונימחשבות פליליותדייוויד רוי טרנרפרק: "The Apprenticeship"סקובי-דו!
חגים רדופיםשאגי רוג'רסדיבוב; ספיישל טלוויזיוני2013Scooby-Doo!
and the Spooky Scarecrowשאגי רוג'רסדיבוב; ספיישל טלוויזיוניסקובי-דו!
מהומת הכלב המכנישאגי רוג'רסדיבוב; ספיישל טלוויזיוניThe Naughty Listאוורגריןדיבוב; ספיישל טלוויזיוני של Cartoon NetworkReturn to Nim's Islandג'ק רוסוסרט טלוויזיה של הולמרק2013–2014הגשר (אנ')דניאל פריי25 פרקיםBeware the Batmanד"ר ג'ייסון בארדיבוב;4 פרקים2014Scooby-Doo!
Ghastly Goalsשאגי רוג'רסדיבוב; ספיישל טלוויזיוני2014, 2016האישה הטובהרובי קנטון2 פרקים2015State of Affairsסוכן ה-CIA בנקס3 פרקיםסקובי-דו!
ומפלצת חוף היםשאגי רוג'רסדיבוב; ספיישל טלוויזיונילגו סקובי-דו!
בוטלה אחרי שני פרקים2025קרוס (אנ')לאנסתפקיד בעונה השנייה2026קאריהמנהל גריילסדרה עתידית של אמזון פריים וידאודרדוויל: נולד מחדשתפקיד בעונה השנייה
מת'יו ג'יימס מוי הוא שחקן קולנוע אמריקאי.
מת'יו נולד בסן פרנסיסקו שבקליפורניה.
קריירת המשחק של מוי החלה בשנת 2008. הוא הופיע במספר סדרות, ביניהן: מחשבות פליליות, גוד לאק צ'ארלי, איך פגשתי את אמא ו"Zeke and Luther".
בעונה התשיעית של סקראבס הוא גילם את דמותו של טרנג וב-iCarly הוא גילם את דמותו של שון.
הוא עשה הופעות אורח בביג טיים ראש כבלוגר מפורסם בשם דייק ובמקום טוב באמצע כאחד ממשפחתו של האק.
מוי גילם את עצמו בתוכנית המציאות "Cha$e".
בשנת 2011 החל מוי לשחק את האן לי, באחד מהתפקידים המרכזיים בקומדיית המצבים "מרוששות" של רשת CBS.
על דמותו של האן לי נמתחה ביקורת מצד מבקרי טלוויזיה שהצביעו על תיאורו כ"זעיר, ילדותי, אדם תאב בצע עם דפוסי דיבור ילדותיים".
מוי גילם את דמותו של רון, החבר הכי טוב של גרובר, בסרט העצמאי "The Grover Complex".
בשנת 2011 שיחק בסרט "קשר לא מחייב" בדמותו של צ'אק, בחור שמצלם בטלפון הסלולרי שלו.
מוי דיבב את דמותו של "Firefly" במשחק הווידאו של ג'י.
כמו כן הוא דיבב בתפקידים קטנים במשחקי הווידאו "White Knight Chronicles" ו"Blur".
בשנת 2023 החל לשחק בעונה השנייה של הסיטקום "American Auto" ברשת NBC, בתפקיד של דייל.
מת'יו וודסוורת' דייוויס הוא שחקן אמריקאי, הידוע בעיקר בשל גילום דמותו של אדם הילמן בסדרה "מה עובר על בריאן" (2007-2006), ובשל הופעתו בתור אלאריק סולצמן בסדרות "יומני הערפד" (2017-2009) ו"מורשות" (2022-2018).
דייוויס נולד בסולט לייק סיטי, יוטה.
הוא למד בתיכון וודס קרוס (אנ'), ולאחר מכן למד לתואר ראשון בדרמה באוניברסיטת יוטה.
בשנת 2000 קיבל את תפקידו הראשון בסרט האימה "אגדה עירונית 2" בתור טרבור סטארק; הסרט מהווה המשכון עצמאי לשובר הקופות משנת 1998, "אגדה עירונית".
באותה שנה כיכב לצד קולין פירת' בסרט המלחמה של ג'ואל שומאכר "טייגרלנד" בתפקיד של טוראי ג'ים פקסטון.
הסרט הוקרן בבכורה בפסטיבל הסרטים הבינלאומי של טורונטו 2000
בשנת 2001, דייוויס גילם את וורנר הנטינגטון השלישי, בן זוגה לשעבר של השחקנית ריס וית'רספון בסרט הקומדיה המצליח "לא רק בלונדינית".
בהמשך השנה שיחק בתפקיד קטן בסרט המלחמה זוכה הפרסים "פרל הארבור" בבימויו של מייקל ביי ומביא את סיפורם של שני טייסי-קרב על רקע ההתקפה היפנית על הצי האמריקני בפרל הארבור שבאיי הוואי.
בשנים 2006–2007 גילם את אדם הילמן, אחת הדמויות הראשיות בסדרה "מה עובר על בריאן" ברשת ABC; במשך שתי עונות עד שזו בוטלה.
בשנת 2009 החל לגלם את דמותו של אלאריק זלצמן בסדרת הדרמה העל-טבעית "יומני הערפד" של רשת The CW; הסדרה מבוססת על סדרת ספרים באותו שם מאת ליסה ג'יין סמית.
בשנת 2013 כיכב בתפקיד ראשי בסדרה "קאלט".
בשנת 2018 הצטרף לסדרת הספין אוף "מורשות" של הסדרות "המקוריים" ושל "יומני הערפד" בה כיכב גם כן.
ב-23 בדצמבר 2018 נישא דייוויס לשחקנית קיילי קאסיאנו, הצעירה ממנו ב-14 שנים; להם בת שנולדה ב-2020 ובתם השנייה נולדה ב-24 בינואר 2022.
+שנהסרטתפקידהערות2000טייגרלנדג'ים פקסטוןאגדה עירונית 2טרבור סטארק2001פרל הארבורג'ו מקינוןלא רק בלונדיניתוורנר הנטינגטון השלישי2002הגונב מגנב אידיוטג'ימבובלו קראשמאט טולמןמתחת לפני המיםאודל2003Something Betterסקיפ2004נישואים פתוחים (אנ')דונלדלכודים בצל הפחדהריסון2005אל תוך השמש העולהג'ון מאקגבהיםמארקבלאדרייןסבסטיאן2006Mentor קרטרישבנים למעלהג'וני קוקטייל2007Wasting Awayמייק2009ס.
דארקוג'ף דרייק2010Finding Blissהכומר ג'ון וייןמחכים לנצחארוןTBABluntמאט ריינולדס
+שנהסדרהתפקידהערות2006 - 2007מה עובר על בריאןאדם הילמןתפקיד ראשי (2 עונות); 25 פרקים2008חוק וסדר: מדור מיוחדפירסון ג'וניור "פי.ג'י" ברטלטפרק: "Trade"2009שומרת סודלואיס פולרפרק: "Rubble With A Cause"2009 - 2010Damagesג'וש רסטון5 פרקים2009 - 2017יומני הערפדאלאריק סולצמן תפקיד ראשי; (עונות 1–3, 6–8)
תפקיד חוזר (עונות 4–5); 123 פרקים2013קאלטג'ף ספטוןתפקיד ראשי; 13 פרקים2013 - 2014CSIשון יגר3 פרקים2017 - 2018המקורייםאלאריק סולצמן 3 פרקים2018 - 2022מורשותתפקיד ראשי (4 עונות); 68 פרקים2019Christmas Wishes & Mistletoe Kissesניק סינקליירסרט טלוויזיה של הולמרק2025רק רוצחים בגינה (אנ')ג'ואלתפקיד ראשי, 13 פרקים
מת'יו גולד הוא דיפלומט בריטי, כיהן כשגריר הממלכה המאוחדת בישראל.
גולד נולד בלונדון למשפחה יהודית, שהיגרה לאנגליה מפולין לפני מלחמת העולם השנייה.
הוא גדל בשכונת וומבלי שבצפון לונדון.
בנערותו מילא שליחות חינוכית בזימבבואה, ולאחר שובו ללונדון פנה ללימודי פילוסופיה באוניברסיטת קיימברידג'.
בשנת 1993 הצטרף גולד למשרד החוץ הבריטי, ושימש בתפקידים שונים ברחבי העולם בהם זכה להערכה רבה.
בשנת 1999 מונה לסגן ראש החטיבה הקונסולרית במשרד.
בשנת 2003 נשלח כיועץ פוליטי לאסלאמאבאד.
בשנת 2005 מונה לסגן השגריר הבריטי באיראן, שם היה שותף ביולי 2004 בניהול המשבר מול איראן, שנוצר כאשר משמרות המהפכה עצרו שישה נחתים בריטים בקרבת שט אל-ערב.
בסופו של דבר הביא גולד לשחרורם של החיילים.
בין השנים 2005–2007 היה גולד הנציג הבריטי בוועדת המודיעין האמריקאית-בריטית המשותפת בוושינגטון, ולאחר מכן היה יועצו של ראש הממשלה טוני בלייר לענייני חוץ, עד לסיום תפקידו ביוני 2007. בשנים 2007–2010 היה יועצם של שרי החוץ דייוויד מיליבנד וויליאם הייג.
בספטמבר 2010 מונה לשגריר בישראל, והוא היהודי הראשון בבריטניה שהתמנה לתפקיד.
גולד הביא למעורבות ולתמיכה של השגרירות בישראל במיזם החברתי הפלורליסטי שער שוויון, שבמסגרתו יזם טורניר כדורגל לציון יום השנה ה-100 להפסקת האש של חג המולד.
לפני שנכנס לתפקיד, בדרכו לישראל, עבר השגריר גולד וסיליה רעייתו דרך מחנות הריכוז באירופה.
הוא החליט שבמסגרת תפקידו כשגריר בריטניה בישראל, הוא יפעל לסייע לניצולי השואה החיים בישראל.
לאחר שהתייעץ עם מרכז הארגונים של ניצולי השואה בישראל ומשרד הרווחה הוא זיהה את בעיית הבדידות של ניצולי השואה כצורך משמעותי.
השגריר מת'יו ורעייתו סיליה נרתמו להקמה של מועדונים חברתיים בהם יוכלו להיפגש, לבלות וליהנות מעוד מספר שעות טובות בשבוע בשנים האחרונות לחייהם של הניצולים.
בזכות פעילותם ומעורבותם האישית, גויסו כספים מהקהילה היהודית בבריטניה, בזכותם הוקמו 21 מועדונים בכל רחבי ישראל בשיתוף עם אשל-ג'וינט ובאמצעות הקרן לרווחה לנפגעי השואה בישראל והעמותות המפעילות אותם.
מועדונים אלה זכו לשם "מועדוני בריטניה" ובמסגרתם נפגשים אלפי ניצולים מדי שבוע.
ב-2014 זכה לעיטור עמית במסדר מיכאל הקדוש וג'ורג' הקדוש על שירותו הדיפלומטי.
ב-2015 מונה לראש מערך הסייבר במשרד ראש ממשלת בריטניה.
גולד נישא לסיליה בשנת 2009. בתם הראשונה של בני הזוג נולדה בשנת 2011 ובתם השנייה בשנת 2013, שתיהן בתל אביב.
מת'יו אלן לקי הוא כדורגלן אוסטרלי המשחק במלבורן סיטי ובנבחרת אוסטרליה.
לקי התחיל את הקריירה שלו בבולין ליונס.
ב-2 בספטמבר 2009, חתם באדלייד יונייטד לשנתיים.
ב-18 בספטמבר 2009 ערך את הופעת הבכורה שלו בליגה נגד מלבורן ויקטורי.
ב-24 בפברואר 2010 ערך את הופעת הבכורה שלו בליגת האלופות האסיאתית נגד פוהאנג סטילרס בו גם הבקיע את שער הבכורה שלו שהיה גם שער הניצחון של קבוצתו.
הוא הבקיע את צמד הבכורה שלו בניצחון 2–5 נגד אברדין.
בתחילת 2012, הוא הושאל לפ.ס.וו פרנקפורט.
ב-7 במאי 2014, הוא חתם על חוזה לשלוש שנים עם אינגולשטאדט 04, אליה הוא עבר ביולי .
בעונתו הראשונה במועדון סייע לקי לאינגולשטאדט להעפיל לבונדסליגה לראשונה בתולדותיה.
לקי נשאר באינגולשטאט שתי עונות נוספות, ובעונת 2016/17 נשר עם אינגולשטאט לבונדסליגה השנייה.
במאי 2017 חתם לקי בהרטה ברלין.
בעונת הבכורה שלו בקבוצה הבקיע לקי חמישה שערים ב-26 הופעות והפך לשחקן משמעותי בקישור של הקבוצה.
בצעירותו היה לקי חלק מנבחרות הנוער של אוסטרליה, אתה הוא זכה באליפות מזרח אסיה עד גיל 19, ובמקום השני בגביע אסיה עד גיל 19. ב-14 בנובמבר 2012 ערך את הופעת הבכורה שלו במדי הנבחרת הבוגרת.
ב-16 באוקטובר 2013 הבקיע את שער הבכורה שלו בניצחון 0–3 נגד במסגרת משחק ידידות שנערך בקרייבן קוטג'.
לקי זומן לסגל האוסטרלי למונדיאל 2018.
מת'יו דלאבדובה הוא כדורסלן אוסטרלי, המשחק בעמדת הרכז בקבוצת מלבורן יונייטד מליגת העל האוסטרלית, וכן בנבחרת אוסטרליה.
דלאבדובה נחשב באוסטרליה לשחקן מבטיח ולקראת עונת עבר למכללת סנט מרי בקליפורניה.
הוא הפך לאחד השחקנים החשובים של הקבוצה ובשנים 2011, 2012 ו-2013 נבחר לחמישיית ליגת החוף המערבי כשב-2012 הוכתר גם לשחקן המצטיין של הליגה.
במהלך שנותיו במכללה הפך למוביל בנקודות, אסיסטים, מספר משחקים, אחוזים מהעונשין וזריקות לשלוש בתולדות המכללה.
לאחר שסיים את לימודיו הוחלט במכללה שלא ילבשו יותר את הספרה 4, אותה לבש דלאבדובה, כדי לכבד את תקופתו בקבוצת המכללה.
דלאבדובה עמד לבחירה בדראפט ה-NBA לשנת 2013, אך לא נבחר.
הוא הצטרף לליגת הקיץ שם שיחק עבור קליבלנד קאבלירס שבחרו להחתימו על חוזה לשנתיים.
בקליבלנד הוא הפך לרכז שני, אחרי קיירי אירווינג.
בעונתו הראשונה בקבוצה, עונת הוא שיחק 72 משחקים בהם רשם ממוצעים של 4.7 נקודות, 2.6 אסיסטים, 1.7 ריבאונדים ו-0.5 חטיפות ב-17.7 דקות.
בעונה זו סיימו הקאבלירס במקום ה-10 במזרח ולא העפילו לפלייאוף.
דלאבדובה שיחק בליגת הקיץ גם בקיץ 2014. כמה שבועות לאחר תחילת עונת , ב-9 בנובמבר 2014, הוא נפצע בברכו השמאלית והחמיץ חודש של משחקים.
ב-13 בפברואר שיחק דלאבדובה עבור "קבוצת העולם" במשחק הכוכבים העולים במסגרת סוף שבוע האולסטאר.
דלאבדובה סיים את העונה עם מעט יותר דקות למשחק, 20.6 בממוצע, בהן רשם 4.8 נקודות, 3 אסיסטים ו-1.9 ריבאונדים.
קליבלנד קאבלירס, אליה חזר בעונה זו לברון ג'יימס, סיימה במקום השני במזרח והעפילה לפלייאוף.
בפלייאוף 2015 רשם דלאבדובה את הפריצה שלו, כשהחל למלא תפקיד חשוב בקבוצה, בעיקר בלחימה ובהגנה אך גם ביכולת הקליעה.
בשל פציעה עמה התמודד קיירי אירווינג, שהגבילה את יכולתו, ואף אילצה אותו להיעדר ממספר משחקים, קיבל את דלאבדובה קרדיט כרכז הפותח של הקבוצה.
בסדרת גמר המזרח ניצחו קליבלנד 0–4 והעפילו לגמר ה-NBA.
בסדרות מול שיקגו ואטלנטה היה דלאבדובה מעורב בשלושה עימותים.
בראשון, כשהיה מוטל על הרצפה, סגר את רגליו על רגלו של שחקן שיקגו טאג' גיבסון שבעט בו תוך ניסיון להשתחרר.
הפעולה עלתה לגיבסון בעבירה בלתי ספורטיבית חמורה (Flagrant 2) ובהרחקה אוטומטית מהמשחק.
במשחק השני מול אטלנטה זינק דלאבדובה לכיוון הכדור והתנגש ברגלו של קייל קורבר שנפצע כתוצאה מכך ולא חזר לשחק בהמשך הסדרה ובמשחק השלישי בסדרה זינוק נוסף של דלאבדובה פגע ברגלו של שחקן הוקס, הפעם אל הורפורד, שלא נפצע אך הגיב בפגיעה בדלאבדובה והורחק מהמשחק.
במשחק השני בסדרת הגמר, מול גולדן סטייט, שב דלאבדובה לחמישייה לאחר שאירווינג שבר את ברכו בסיום המשחק הראשון בסדרה ויצא מכלל פעילות עד לסיום העונה.
דלאבדובה רשם ריבאונד התקפה שגרר עבירה ושתי זריקות עשר שניות לסיום ההארכה, כשקבוצתו בפיגור נקודה.
הוא קלע מקו העונשין פעמיים והעלה את קבוצתו ליתרון שהחזיק עד לסיום המשחק.
דלאבדובה המשיך את היכולת הטובה גם במשחק השלישי, בו קלע 20 נקודות בנוסף ל-5 ריבאונדים ו-4 אסיסטים.
בעקבות המאמץ פונה דלאבדובה בסיום המשחק לבית חולים עקב התכווצויות שרירים והתייבשות, אבל חזר לכשירות עד למשחק הבא.
דלאבדובה המשיך לפתוח בשלושת המשחקים שנותרו לקליבלנד שהפסידה בסדרה בתוצאה 2–4.
בעונת עבר לשחק במילווקי באקס.
בעונת , לאחר פתיחת העונה הרעה ביותר בקריירה של דלבדובה, הועבר בטרייד לקליבלנד קאבלירס.
ביולי 2021 חתם בקבוצת מלבורן יונייטד מליגת העל האוסטרלית, אחרי 8 עונות רצופות ב-NBA.
ב-29 ביולי 2022 חזר ל-NBA וחתם בסקרמנטו קינגס.
דלאבדובה שיחק בנבחרת הנוער של אוסטרליה באליפות העולם בכדורסל עד גיל 19 ביולי 2009, אתה העפיל עד לחצי הגמר.
לאחר הטורניר התחיל דלאבדובה לייצג את הנבחרת הבוגרת והשתתף איתה באליפות אוקיאניה בכדורסל שהתקיימה באוגוסט 2009. "הבומרס" הגיעו לגמר אך הפסידו במצטבר בשני המשחקים לניו זילנד.
דלאבדובה ייצג את ארצו גם באליפויות אוקיאניה בשנים 2011 ו-2013 בהן זכתה הנבחרת האוסטרלית במקום הראשון ובמדליית הזהב.
בין לבין לקח דלאבדובה חלק באולימפיאדת לונדון 2012 בה הגיעה אוסטרליה למקום השביעי ובהמשך גם באליפות העולם בכדורסל שהתקיימה בספרד בשנת 2014.
מת"ן הוא מכון לימוד תורני לנשים על שם שרה בת יצחק יעקב רעננערט, אשר עוסק בלימוד תורה על רבדיה השונים באופן מעמיק וברמה גבוהה.
המכון הוקם בשנת 1988 על ידי הרבנית מלכה בינה, אשת חינוך.
מטרתו המוצהרת של המכון היא לשלב נשים בעולם ההנהגה הרוחנית-תורנית.
המכון היווה פריצת דרך בלימוד התורני לנשים, ומהווה קרקע לנוכחות של נשים בשיח הלימוד והעשייה היהודיים.
ב-1993 נפתח סניף ברעננה על ידי הרבנית אשרה קורן, בשם מת"ן השרון, על שם מינדי גרינברג.
בהמשך נבנה בית מדרש גדול בו מתקיימת פעילות הסניף.
בסניף זה ניתן, מעבר ללימודי התורה, להשתתף גם בשיעורי מחול, יצירה ותנועה.
עם השנים נפתחו סניפים נוספים בארץ: בית שמש, חשמונאים, רחובות, זכרון יעקב, שומרון ומודיעין.
לסניפים אלו אין מבנה ייעודי והשיעורים מועברים בבתי כנסת או בבתים פרטיים.
הלימוד במת"ן מתחלק בין תוכנית השיעורים לקהל הרחב, ובין תוכניות בית המדרש.
תוכניות בית המדרש מיועדות בעיקר לנשים בעלות רקע רחב בלימודי היהדות, בדרך כלל בעלות תואר ורקע אקדמי, המעוניינות להעמיק את הלימוד התורני.
התוכניות הן רב תחומיות ומשלבות שיעורים ולימוד בחברותא.
בין הנושאים הנלמדים: מקרא, תלמוד, מחשבה והלכה.
התוכניות מתקיימות הן בשפה העברית והן בשפה האנגלית.
במסגרת השיעורים לציבור הרחב מוצעים קורסים מגוונים בנושאי תנ"ך, משנה, מדרש, גמרא, חסידות, הלכה, מחשבה והגות, אליהם ניתן להירשם ככלל או בנפרד ובכל שלב בחיים.
ישנם קורסים בעברית, באנגלית ובצרפתית.
כמו כן, רבים מהשיעורים מוקלטים ומוצעים ללימוד באופן מקוון.
תוכנית "מורות הלכה" היא תוכנית שמטרתה להכשיר נשים להוות דמות מנהיגה תורנית בקהילה.
התכנית מתקיימת יומיים בשבוע, ובמשך שנתיים מקיפות הלומדות בתוכנית את הלכות נדה, ועוד נושאים נוספים מחיי היומיום כגון ברית מילה, אבלות ועוד.
"מתן על הפרק" היא תוכנית ללימוד מקוון של נביאים וכתובים.
מטרת התוכנית לשוב ולהתמקד בתנ"ך, והיא יוצרת מסגרת לימודית עצמאית, שיטתית ומסודרת.
בכל שבוע לומדים שני פרקים מהתנ"ך וכך לומדים את התנ"ך כולו בשש שנים.
מלבד תוכניות הלימודים לנשים, ישנה תוכנית בת מצווה בינלאומית הכוללת לימוד משותף של אמהות ובנות המופעלת ברחבי הארץ.
בנוסף, מת"ן מקיים ערבי לימוד וימי עיון בהתאם ללוח השנה העברי.
כמו כן, ישנה פעילות קהילתית בסניפים, לפי הצורך הקהילתי של המקום.
צוות המכון כולל מרצים בעלי תארים אקדמיים גבוהים בתחומי לימודי היהדות ולימודים כלליים.
מרצות רבות הן בוגרות המכון.
ד"ר יעל ציגלר, בוגרת מתן, היא ראש בית המדרש והמנהלת החינוכית, וחיה בינה-כץ היא מנכ"לית המכון.
מת'יו פרייזר הורן הוא שחקן, קומיקאי, מנחה טלוויזיה וקריין אנגלי.
הוא מוכר בעיקר מהופעותיו בתוכניות מערכונים ובקומדיות מצבים בהן "גאווין וסטייסי" (בדמות גאווין שיפמן), "המופע של קתריון טייט", "20 Things to do Before You're 30", "מורים", "הורן וקורדן", ו-"חינוך רע".
הורן נולד בברטון ג'ויס שבנוטינגהאם לבריאן הורן וגלניס ריינולדס.
אחיו הבכור, דניאל, לוקה באוטיזם.
הורן למד בבית ספר יסודי בברטון ג'ויס.
אחר כך למד אמנויות הבמה בבית הספר סאות'וול מינסטר בנוטינגהאמשייר, וסיים תואר בדרמה באוניברסיטת מנצ'סטר.
אחרי שבועות אחדים פגש באוניברסיטה את ברוס מקינון, והם גילו לשניהם יש חוש הומור דומה, אבל הם התחילו לשתף פעולה בכתיבה רק בשנה השלישית ללימודיהם.
הורן החל את הקריירה שלו כקומיקאי, ובהמשך היה חבר בצמד "מאט ומקינון" שהופיעו לראשונה בפסטיבל הפרינג' באדינבורו בשנת 2000. בפסטיבל צד את עינה של קתרין טייט שהזמינה אותו להופיע בתוכניתה "המופע של קתרין טייט".
מאז המשיך להופיע עם טייט בתוכנית הספיישל "Catherine Tates Nan".
ב-2015 גילם שוב את הדמות של ג'יימי בשני פרקים נוספים.
ב-2003 כיכב הורן בתוכנית "20 Things to do Before You're 30" של ערוץ 4. ב-2004 לוהק לתפקיד המורה האתאיסט בן בסדרה הקומית "מורים".
עוד באותה שנה שיחק הורן בעונה הראשונה של הסדרה "דוק מרטין".
ב-2005 הופיע בסיטקום "The Smoking Room" בתפקיד דומיניק, האחיין של ג'נט שעורך ניתוח פסיכולוגי של העובדים.
ב-2007 כיכב הורן בסיטקום "Roman's Empire" של ה-BBC, ובנובמבר אותה שנה הופיע בתוכנית המערכונים "המופע של קיילי" של ערוץ ITV1 לצדה של קיילי מינוג בתפקיד העוזר שלה.
הורן שיחק בתפקיד אורח בעונה השנייה של הסדרה "רובין הוד".
בין 2007 ל-2010 כיכב הורן בסדרה זוכת הבאפט"א "גאווין וסטייסי" בתפקיד הראשי בדמות גאווין שיפמן, צעיר טוב לב שמכיר בחורה בעבודה בשיחות טלפון ביניהם, והוא מתאהב בה.
הסדרה רצה במשך שלוש עונות ופרק ספיישל לחג המולד וזכתה לשבחי הביקורת.
ב-2008 הופיע הורן בעיבוד מודרני לאגדה "Three Billy Goats Gruff" כחלק מעונת אגדות של ה=BBC.
הורן כיכב בסרט "ציידי הערפדיות הלסביות" לצדו של ג'יימס קורדן.
ב-2009 הופיע לראשונה בתיאטרון בהפקה מחודשת של המחזה "Entertaining Mr Sloane" בטרפלגר סטודיוס.
ב=3 באפריל 2009 דווח שהורן התמוטט על הבמה במהלך הופעה במחזה, ונלקח לבית חולים.
ב-2009 הופיע הורן בווידאו קליפ של הסינגל "No Kind Words" של להקת ה-Maccabees.
ב-18 בפברואר 2009 הגיש את טקס פרסי ה-BRIT לצדם של ג'יימס קורדן וקיילי מינוג.
ב-2010 הופיע הורן בפרק מתוך הסדרה "מיס מארפל" בשם "The Secret of Chimneys" בתפקיד ביל אברסלי.
שם הופיע לצדה של רות ג'ונס, מי שכיכבה יחד איתו ב"גאווין וסטייסי".
הורן גילם את ג'ון מוס, המתופף של להקת מועדון תרבות, בסרט דוקודרמה של ה-BBC אודות שנות הנערות של בוי ג'ורג' בשם "Worried About the Boy".
ב-2016 הופיע הורן בתפקיד מר גרייס הצעיר בעיבוד מחודש של הסדרה "מישהו מטפל בך?"
שיתוף פעולה עם ג'יימס קורדן
מאז הופעתם המשותפת בסדרה "גאווין וסטייסי", הורן שיתף פעולה פעמים אחדות עם ג'יימס קורדן שהיה מיוצרי הסדרה.
הורן וקורדן הגישו יחד את התוכנית "Big Brother's Big Mouth" ספין אוף של תוכנית "האח הגדול" בשנת 2007, והשתתפו בתוכנית "Big Brother: Celebrity Hijack" של ערוץ E4.
השניים הנחו את טקס חלוקת הפרסים NME Shockwaves Awards ב-2008, והשתתפו בקומיק ריליף במרץ 2009.
ב-2008 יצאו הורן וקורדן לסיבוב הופעות בבריטניה במופע סטנד-אפ עבור תוכנית המערכונים שלהם בטלוויזיה.
הפרק הראשון שודר ב-10 במרץ 2009 בערוץ BBC Three.
התוכנית הוצגה לפני קהל בסגנון המזכיר את "מורקמב ווייז" או את "שני הרונים".
בנוסף כללה התוכנית מערכונים שצולמו מראש.
ב-2009 יצא לאקרנים הסרט "ציידי הערפדיות הלסביות", סרט אימה קומי, שקיבל בעיקר תגובות שליליות.
באתר Rotten Tomatoes קיבל הסרט דירוג של 29% וציון של 4/10.
הורן הופיע לצדו של קורדן בסרט האנימציה "פלאנט 51" בתפקיד קטן של החייל וסקלין.
הוא אוהד של מועדון הכדורגל טוטנהאם הוטספר ונראה לעיתים קרובות באצטדיון וייט הארט ליין.
שנה שם שם באנגלית תפקיד הערות 2001 Noble and Silver: Get Off Me!
מר גרייס הצעיר 2016, 2019– דייט בחשיכה Dating in the Dark קריינות 2017 Porters מארק סדרת טלוויזיה (פרק אחד)
דונובן הוא פקיד ממשל אמריקאי.
מת'יו דונובן נולד בהנקוק, ניו המפשייר.
ב-1977 הוא התגייס לחיל האוויר של ארצות הברית והוכשר כטייס F-15. הקריירה שלו בחיל נמשכה 31 שנים והוא השתחרר כקצין בדרגת קולונל.
במהלך שירותו הוא למד לתואר בוגר במדעים בניהול טכני באוניברסיטת ריג'יס ולתואר מוסמך במדעים בניהול באוניברסיטת ובסטר.
הוא גם בוגר בית הספר למפקדי טייסות, והמכללה לפיקוד ולמטה של חיל האוויר.
הוא גם סיים לימודי מוסמך בבית הספר ללימודים מתקדמים של חיל האוויר ובמכללה לפיקוד ולמטה של צבא ארצות הברית.
התפקידים בהם שירת דונובן בחיל האוויר כללו פיקוד על בית הספר לקצינים של חיל האוויר ופיקוד על טייסת הקרב ה-95.
טרם מינויו כפקיד בממשל הפדרלי הוא שימש כמנהל המדיניות הראשי של ועדת הכוחות המזוינים של הסנאט.
באוגוסט 2017 מונה דונובן כתת-מזכירת חיל האוויר של ארצות הברית.
בתפקיד זה הוא שימש עד דצמבר 2019. במקביל, הוא כיהן כמזכיר חיל האוויר בפועל מיוני ועד אוקטובר 2019.
החל מדצמבר 2019 כיהן דונובן כתת-מזכיר ההגנה לכוח אדם ומוכנות.
במרץ 2020 אושר מינויו הקבוע לתפקיד זה.
ב-20 בינואר 2021 הוא סיים את כהונתו בתפקיד.
מת'יו קווינסי דדריו הוא שחקן אמריקאי.
הוא ידוע בעיקר בשל תפקידו בתור אלק לייטווד בסדרת הטלוויזיה "ציידי הצללים" (2016–2019).
הוא אחיה הצעיר של השחקנית אלכסנדרה דדריו ואחיה הבוגר של קת'רין דדאריו.
דדריו נולד וגדל בעיר ניו יורק, בנם של כריסטינה דדאריו, עורכת דין, וריצ'רד דדאריו, תובע ולשעבר ראש מטה הטרור בניו יורק בראשות ראש העיר מייקל בלומברג.
אחותו הגדולה היא השחקנית אלכסנדרה דדאריו; יש לו גם אחות צעירה בשם קתרין דדאריו.
סבו מצד אביו של דדאריו היה אמיליו ק.
דדאריו, נציג דמוקרטי לבית הנבחרים של ארצות הברית למדינת קונטיקט בין השנים 1959 - 1971. הוא ממוצא סלובקי, איטלקי, אירי, הונגרי ואנגלי.
דדריו למד בבית הספר קולגייט, לפני שלמד באוניברסיטת בלומינגטון אינדיאנה, משם סיים תואר ראשון בכלכלה בשנת 2010.
דדאריו התחתן עם אסת'ר קים ב-31 בדצמבר 2017. יש להם שתי בנות, הראשונה נולדה בספטמבר 2020. בפברואר 2024, קים חשפה שהם מצפים לילד השני שלהם ומאוחר יותר ילדה את ביתם השנייה ביולי 2024.
דדאריו ערך את הופעת הבכורה הגדולה שלו כאהרון בסרט הדרמה הרומנטי "Breathe In", בבימויו של דרייק דורמוס.
באותה שנה היה לו תפקיד משנה כצ'אנינג בסרט הקומדיה "הטעות הגדולה" בהובלתו של וינס ווהן, בבימויו של קן סקוט.
בשנת 2014, דדריו גילם את דני לאדוקור בסרט דרמת הספורט "When the Game Stands Tall", בכיכובם לצד ג'ים קביזל, לורה דרן ואלכסנדר לודוויג.
הסרט מבוסס על הישגיהם של מאמן הכדורגל בוב לדאצור ודה לה סאל ספרטנים, שקבעו שיא ניצחון של 151 משחקים.
בשנת 2015 הוא השתתף בתפקיד גבריאל בסרט הנעורים "Naomi and Ely's No Kiss List".
במאי 2015 הוכרז כי דדריו ישחק את אלק לייטווד בסדרת הפנטזיה "ציידי הצללים", המבוססת על סדרת הרומנים מאת קסנדרה קלייר.
הסדרה החלה לשידור ב־12 בינואר 2016, והסתיימה ב־6 במאי 2019. גם בשנת 2016 הוא כיכב במהדורה המחודשת של סרט האימה של אלי רוט, Cabin Fever, בבימויו של טרוויס זי.
ב-2021 שיחק דדריו את תפקידו של סקוטר בעונה השנייה של "למה נשים רוצחות"
שנה סדרה תפקיד הערות 2016–2019 ציידי הצללים אלכסנדר "אלק" גדעון לייטווד תפקיד ראשי (3 עונות); 55 פרקים 2020Tommy בליין פרק: "To Take a Hostage" 2021 למה נשים רוצחות סקוטר תפקיד ראשי (עונה 2); 10 פרקים2023שוטרים בדםג'ון דיפיירופרק: "Family Matters"
מת'יו טימותי הופה הוא כדורגלן אמריקאי המשחק בעמדת החלוץ בקבוצת סונאוסקה פובולד ובנבחרת ארצות הברית.
הופה גדל במחלקות הנוער של לוס אנג'לס גלאקסי וקליפורניה יונייטד סטרייקס, ולאחר מכן שיחק באקדמיה של ברצלונה בארצות הברית.
בחודש יוני 2019 חתם הופה בשאלקה 04 מהבונדסליגה.
תחילה החל לשחק בקבוצת המילואים של המועדון.